**Umbră**

*George Coşbuc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă tu vei căuta

Să se nalţe pacinic fumul

Jertfei tale, nu uita

Că, de ai spre soare drumul,

Umbra este-n urma ta.

Rob tăcut, pe care-l cheamă

Domnul său c-un gest tăcut,

Ia aminte plin de teamă

Orice gest i-ar fi făcut

Şi de toate ţine seamă.

Umbra-i robul, când urmezi

Drumul tău spre soare ţintă:

Nu te supăra n-o vezi;

Chipul ţi-e în lumină sfântă,

Şi-n lumină înaintezi.

Dar când vii de dimpotrivă

Soarelui, ea-i sfetnic rău:

Stăruind nemilostiva,

Să-nnopteze chipul tău,

Ce supărăcioasă fi-va!

Umbră, soare-al jertfei fum!

De prisos mi-e tâlcul, dacă

N-ai putut să-l prinzi. Şi-acum

Poţi s-alegi! Eşti cel ce pleacă,

Eu sunt cel de mult pe drum.